കൗമാരപ്പോര് യുഎസ് ഓപ്പണില് ലെയ്ല റഡുകാനു ന്യൂയോര്ക്ക് യുഎസ് ഓപ്പണ് ടെന്നീസില് കൗമാരക്കാരികളുടെ കിരീടപ്പോര്. വനിതാ സിംഗിള്സ് കിരീടത്തിനായി ക്യാനഡയുടെ ലെയ്ല ഫെര്ണാണ്ടസും ബ്രിട്ടന്റെ എമ്മ റഡുകാനുവും തമ്മില് ഏറ്റുമുട്ടും. ലെയ്ലയ്ക്ക് പത്തൊമ്ബതും റഡുകാനുവിന് പതിനെട്ടുമാണ് പ്രായം. ഗ്രാന്ഡ്സ്ലാം ചരിത്രത്തില് എട്ടാംതവണയാണ് കൗമാരതാരങ്ങള് തമ്മില് കിരീടപ്പോരിന് ഇറങ്ങുന്നത്. ഞായറാഴ്ചയാണ് ഫൈനല്. സീഡില്ലാതെ ഇറങ്ങിയ ലെയ്ല സെമിയില് ബെലാറസിന്റെ അറീന സബലേങ്കെയെ തോല്പ്പിച്ചു 76, 46, 64. 73ാംറാങ്കുകാരിയായ ലെയ്ല നിലവിലെ ചാമ്ബ്യന് നവോമി ഒസാക, അഞ്ചാംസീഡ് എലീന സ്വിറ്റോളിന എന്നിവരെയും തകര്ത്തിരുന്നു.റഡുകാനുവിന്റെയും സ്വപ്നക്കുതിപ്പായിരുന്നു. 17ാംസീഡ് മരിയ സക്കാരിയെയാണ് റഡുകാനു സെമിയില് വീഴ്ത്തിയത് 61,64. യോഗ്യതാറൗണ്ടിലൂടെ എത്തി ഗ്രാന്ഡ് സ്ലാം ഫെെനല്വരെ മുന്നേറിയ ആദ്യതാരമാണ് റഡുകാനു. 1999ല് സെറീന വില്യംസും മാര്ട്ടിന ഹിങ്ഗിസും തമ്മിലുള്ള ഫെെനലായിരുന്നു യുഎസ് ഓപ്പണില് അവസാനം നടന്ന കൗമാരപ്പോരാട്ടം. കളിയില് സെറീനയ്ക്കായിരുന്നു ജയം. പുരുഷസെമിയില് നൊവാക് ജൊകോവിച്ച് ജര്മനിയുടെ അലെക്സാണ്ടര് സ്വരേവിനെയും ഡാനില് മെദ്വെദെവ് ക്യാനഡയുടെ ഫെലിക്സ് ഓഗെര് അലിയാസിമെയെയും നേരിടും.